Тхылъхэм щIэупщIэ яIэщ
Налшык и библиотекэ зэгъэуIуахэм я унафэщI Мэшыкъуэ Людмилэ дызэрыщигъэгъуэзамкIэ, библиотекэхэм я гъэтIылъыгъэм бюджет ахъшэкIэ къащэхуауэ нэгъабэ тхылъыщIэу къахэхъуар 90 къудейщ.
Ар мащIэщ, тхылъ еджэхэм я бжыгъэм нэрылъагъуу къызэрыхэхъуэжыр къэтлъытэмэ. Ауэ къыхэгъэщыпхъэщ тхылъ хъумапIэхэм къалэ-
дэсхэр къазэрыдэIэпыкъур. Абыхэм библиотекэм кърат художественнэ, щIэныгъэ-хэзыгъэгъуазэ тхылъхэр, зэрырагъаджэ методикэхэр, нэгъуэщIхэри.
Налшык къалэ администрацэм и унафэщIым и къуэдзэ Ульбашев Ислъам къызэрилъытэмкIэ, къалэ библиотекэхэм яхузэфIэкIымкIэ ядэIэпыкъунущ, арщхьэкIэ езыхэри мыбэлэрыгъыу елэжьын хуейщ щIалэгъуалэр тхылъ еджэным дегъэхьэхыным теухуа IуэхущIэхэр, жэрдэм гъэщIэгъуэнхэр къакъуэкIыным.
ШЭРЭДЖ Дисэ.
